ming030890/wiki-yue-high-quality huggingface dataset:
傑里米邊沁

傑里米·邊沁（英文：Jeremy Bentham，1748年2月15號—1832年6月6號），英國倫敦人。係英國19世紀嘅哲學家、法學家同社會改革家。佢亦係全景監獄（中文：全景監獄）理論嘅創始人。
柳夢梅

柳夢梅係《牡丹亭》既男主角，佢係一個典型既書生，喺《牡丹亭》個古仔裏面，佢同女主角，大家閨秀既杜麗娘，喺夢裏面相識、邂逅。醒咗之後，杜麗娘因為思念夢中情郎，而鬱鬱寡歡，最後仲死咗。杜麗娘既老豆杜寶，去淮陽升任安撫使之前，將杜麗娘葬喺後花園既梅樹下面，又修咗一座梅花庵，請咗個道姑管理。佢兩個再見既時候，已經係人鬼殊途，佢哋既愛情故事感動咗閻羅王，佢俾杜麗娘還魂翻生。

意象
柳夢梅個名，「柳」、「夢」、「梅」三個字都有意思，係一種意象組合。

柳
「柳」喺中國歷史概念裏面離別既象徵，就好似《詩經》既《採薇》講到：「昔我往矣，楊柳依依」。而柳枝亦都可以話係《驚夢》呢節裏面，柳夢梅俾杜麗娘既愛情信物。佢哋戀愛係由柳夢梅講： 「恰好花園內，折取垂柳半枝。姐姐，你既淹通書史，可作詩以賞此柳枝乎？」開始既。

夢
夢可以令人忘卻自身既實現環境，放心咁去享受快樂。正如李後主（李煜）既《浪淘沙令·簾外雨潺潺》裏面講：「夢裡不知身是客，一晌貪歡」。
而夢可以話係《牡丹亭》整個故事既主線，呢個夢令到原本無可以相遇既男女主角可以相遇，互相愛慕。呢個夢亦都令到男女主角可以突破現實同埋禮教既束縛，大膽咁追求內心既真實情感，發展出愛情。好似《詩經．齊風．雞鳴》所講咁：「甘與子同夢」。

梅
梅花係喺嚴寒既冬天即將要過去，春天快到既時候，最先開花既植物，所以梅有春天既像徵。而杜麗娘喺梅樹下面等待柳夢梅，亦象徵咗一段春情既開始。就好似《驚夢》裏面，杜麗娘講既：「曉來望斷梅關，宿妝殘」。
喺古代，「梅」字其實有「媒」既意思，例如《詩經．國風．召南．摽有梅》呢首詩既「梅」，係比喻及時婚姻。
杜麗娘

杜麗娘係明代戲曲家湯顯祖創作既《牡丹亭》裏面既女主角。杜麗娘係官家大小姐，既聰明、嫻靜，又美麗、動人。湯顯祖通過夢境同埋幽冥兩種奇幻既意象，亦都打破咗男女性別角色同埋情慾既社會規範，描繪咗杜麗娘。佢追求心中既愛情生活，喺夢裏面同書生柳夢梅熱戀，因為掛住夢中情人，思念成疾，仲死埋，俾佢老豆埋葬咗喺梅花樹下，起咗間梅花庵。後來柳夢梅真係去咗梅花庵，杜麗娘鼓勵柳夢梅進京考試，柳夢梅考中狀元，杜麗娘亦都復活咗，最終實現咗佢既愛情願望。

容貌
杜麗娘係一個難得一見既絕世美女。係杜麗娘梳妝，準備遊園既時候，侍女春香睇見杜麗娘打扮後既美貌，講咗：「今日穿插得好」，然後杜麗娘唱：「你道翠生生出落的裙衫兒茜，艷晶晶花簪八寶鎮 ，可知我常一生兒愛好是天然，恰三春好處無人見。不提防沉魚落燕鳥驚喧，則怕的羞花閉月花愁顫。」

性格
王思仁係第一個點評《牡丹亭》既人，佢既評語係：「杜麗娘之妖也，柳夢梅之癡也，老夫人之軟也，杜安撫之古執也，陳最良之霧也，春香之牢賊也，無不從筋節竅髓，以探其七情生動之微也」。 王思仁將杜麗娘既形象概括做「妖」，原因係杜麗娘做咗佢嗰個年代好多人都唔敢做既嘢，佢好勇敢咁去追求愛情、可以為佢追求既嘢付出生命做代價，即使同當時既社會制度對抗，仍然努力抗爭。而在《圓駕》嗰節，杜麗娘在皇帝面前據理力爭，更加顯現咗佢對自信、堅決，「妖」中有佢老豆杜安撫既故執。
喺《牡丹亭》裏面，杜麗娘對「情」既感覺係有不斷成長既，從《閨塾》到《圓駕》，由最初既壓抑、羞澀，到夢裏面既身心徹底解放，然後復活咗之後，馬上又再矜持起來，原因就好似杜麗娘喺《婚走》所講：「前夕鬼也，今日人也。鬼可虛情，人須實禮。」喺虛幻既世界，喺夢境裏面，佢可以放任自己、身心自由、真情流露，可以為情而「妖」；而人總要面對現實世界，所以喺現實世界，佢係知書識禮、老成持重、甘於接受道德倫理既束縛。

形象
杜麗娘既「還魂」故事本身，其實喺傳統戲曲裏面唔係一個新既概念。但係同傳統戲曲裏面既「還魂」唔同，湯顯祖對杜麗娘形象既刻畫可以話係入木三分，深得人心，勾起咗明清期間唔少女仔既共鳴，所以個故事喺當時好受女仔歡迎，好多當時既女仔對杜麗娘既遭遇都好同情，亦都好有代入感。就好似明朝既馮小青講既：「冷雨幽窗不可聽，挑燈閒看牡丹亭。人間亦有癡於我，豈獨傷心是小青！」
明朝同埋清朝，《牡丹亭》都係閨閣禁書，喺《紅樓夢》既第二十三回（西廂記妙詞通戲語，牡丹亭艷曲警芳心）裏面講，林黛玉想去見賈寶玉，走到梨香院既牆角既時候，賈府戲班既十二個女仔喺度練習唱戲，林黛玉聽到佢哋唱《牡丹亭》既《驚夢》嗰段：「原來奼紫嫣紅開遍，似這般都付與斷井頹垣。良辰美景奈何天，賞心樂事誰家院。」就自歎，心想：「原來戲上也有好文章。可惜世人只知看戲，未必能領略這其中的趣味」、「則為你如花美眷，似水流年……」、「你在幽閨自憐」，佢既感覺係心動神搖、如醉如痴、站立不住。
杜麗娘既形象重點唔係佢既「死而復生」後既經歷，而係佢「因夢而亡」既體驗，呢點喺傳統戲曲好少見。而呢種「因夢而亡」既體驗係由一場「春夢」開始，蕩起咗杜麗娘既無限春心，呢種人類本能既情慾衝動、生理慾望既探討，一直係歷朝歷代既戲曲故事講得比較隱晦既。
HTTP Cookie

HTTP cookie係指某啲網站為咗認住用戶身份而儲存響用戶本地終端上嘅數據，通常經過加密。佢係由網景公司前僱員Lou Montulli響1993年3月發明，而家已經好普遍。
陳述句

陳述句（declarative）係指純描述事實嘅從句。
吳朱蓮芬

吳朱蓮芬係香港親中派政治人物兼生意人。

選舉經歷
喺2016年，佢成為香港特别行政區選舉委員會商界（第二）委員。之後，佢有份提名林鄭月娥參與2017年香港行政長官選舉。
費米納粹

費米納粹（Feminazi），又叫費米法西斯主義（Femifacism），係1990年代喺美國出現嘅諷刺言語。女性優越主義者同厭男主義嘅別稱。
個詞係由電台節目主持人Rush Limbaugh喺攻擊女性優越主義者同厭男主義者嗰時創出。
整蠱做怪

整蠱做怪即係將嚴肅、平凡嘅主題搞吓，玩吓，做到諷刺、幽默、搞笑、引人注意等嘅效果。

表現
一啲電影裏頭，一啲角色專係整蠱做怪，引人笑，最早喺粵語片嘅新馬師曾、鄧寄塵，鄭君綿，1970年代都1980年代嘅許冠文；到1990年代嘅周星馳。

語意
「整蠱做怪」通常帶有貶意，攞嚟話人。之後出現嘅「惡搞」一辭冇咗價值批判，祇係對呢種現象嘅中性描述。
伊萬諾-弗蘭科夫斯克州

伊萬諾-弗蘭科夫斯克州（烏克蘭文：Івано-Франківська область），係烏克蘭西部嘅一個州，首府伊萬諾-弗蘭科夫斯克。
伊萬諾-弗蘭科夫斯克

伊萬諾-弗蘭科夫斯克係烏克蘭伊萬諾-弗蘭科夫斯克州嘅首府，人口大約21萬。
黃栢鳴

黃栢鳴，香港親中派政治人物兼體育、演藝、文化及出版界人士。

選舉經歷
喺2016年，佢成為香港特别行政區選舉委員會體育、演藝、文化及出版界（演藝小組）委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會體育、演藝、文化及出版界委員。之後佢喺李家超無提政綱嘅情況下，有份提名李家超參與2022年香港行政長官選舉。
假二分法

假二分法，又叫假兩難推理、假排中律、唔黑就白等等，係種邏輯謬誤；犯者只知某事嘅兩種可能性，但其實重有其他可能。通常犯者只會考慮一系列可能嘅兩極端。
吳越

吳越（粵拼：ng4 jyut6），係五代十國其中一國，907年由錢鏐立國，978年由錢俶亡國。
吳越國都城喺杭州。
約翰馬歇爾

約翰·馬歇爾（英文：John Marshall，1755年9月24號—1835年7月6號），係美國建國嘅政治人同埋法學家。佢喺1799年做聯邦眾議員，之後做國務卿。1801年2月4號，佢做第4任首席大法官。1835年7月6號，病死任內。
發怐愗

發怐愗，又寫做發吽哣、發怐逗，或者叫發呆，係種行為，指一個人坐喺度完全放鬆，對外界無乜反應，但又未進入睏覺嘅狀態。
周慧賢兇殺案

周慧賢兇殺案係香港2022年一單兇殺案，網紅瑜珈女教練周慧賢被發現伏屍喺尖沙咀香港麗思卡爾頓酒店一間房嘅浴缸，懷疑畀兇手斬傷後放入浴缸放血。

案情
死者係23歲女子周慧賢（Aqua Chow），本職瑜珈教練，亦喺網上薄有名氣，佢個Instagram有超過5萬個追蹤者。
周慧賢原定2022年6月30號凌晨搭飛機去美國進修，但29號下晝後就再無露面，屋企人喺30號下晝報警，並喺網上廣發尋人啟事。由於周慧賢喺深水埗愛海頌住所嘅大廈閉路電視影到佢前男友28歲男子勞浚銘（Alex Lo）出現過，警方向勞了解過，對方初頭話唔知情，但同日挨晚勞由律師陪同到黃大仙警署自首，交出一張酒店鎖匙咭後保持緘默。警方夜晚根據線索搵到兇案現場，最終搵到一具女屍，經調查後確認係失蹤嘅周慧賢，懷疑被斬傷後再放入浴缸度放血。
喬治皮杜爾

喬治·皮杜爾（法文：Georges Bidault，1899年10月5號—1983年1月27號），喺法國嘅政治人、外交官。佢喺第四共和政權嘅總理、外交部長同國防部長。
查理盧西安諾

查理·盧西安諾（意大利文：Charlie Luciano，1897年11月24號—1962年1月26號），意大利西西里島人，係美國黑手黨嘅大佬。佢亦係黑手黨五大家族之一，負責將紐約劃分畀唔同嘅幫派。
粵音朗讀測試

粵音朗讀測試（英文：Cantonese Read-Aloud Test） 係香港語言學學會舉辦嘅試，專門測試香港粵語嘅朗讀水平嘅，考察形式包括讀單字、詞彙、文章（包括香港中文即書面語、香港粵文即口語文）。考試評級分甲乙丙丁四級（對應ABCD）。測試目的係畀語言證明畀啲人啲有志於播音、老師或者司儀等職業嘅，另外仲有粵語母語者或者學習者啲想瞭解自己粵語水平嘅。

考察內容
考試主要考發音畀各種單字同埋考讀文章。發音上，部份「懶音」當作係可以接受（比如n/l合流，ʔ/ng合流），另外一啲就扣分（比如韻尾合流，圓脣音gw/g、kw/k合流）。啲「懶音」啲可以接受嘅喺「矯枉過正」情況下就扣分。文章會考察埋流暢度。考試準備材料有粵拼同埋漢字；考題衹有漢字。
沃倫州

沃倫州（烏克蘭文：Волинська область），係烏克蘭西北部嘅一個州，首府盧茨克。
Blowjob

亦可以撳「blowjob」跳去維基辭典。
罐頭歌

罐頭歌，歌一種，係指流行曲一類，貪求快推出市面，畀歌手出唱片。旋律節奏類近，編曲千篇一律，有如罐頭罐罐相近，卽開卽用，無甚特色。此類多爲情歌。
切爾尼戈夫

切爾尼戈夫係烏克蘭切爾尼戈夫州嘅首府，人口大約29萬。
切爾尼戈夫州

切爾尼戈夫州（烏克蘭文：Чернігівська область），係烏克蘭北部嘅一個州，首府切爾尼戈夫。
蘇聖瑪麗 (安省)

蘇聖瑪麗（英文：Sault Ste. Marie，法文：Sault-Sainte-Marie，花名：The Soo）係加拿大安大略省北邊嘅第三大城市。佢位於聖瑪麗河（英文：St. Marys River (Michigan–Ontario)）北岸，向南望係美國密之根州嘅同名城市。屬於阿爾崗瑪地區（英文：Algoma District）。喺 2006年人口有75,000。居民叫自己做Saultites。

種族
蘇聖瑪麗曾經係意大利人嘅移民地帶，所以有好多意大利人居住，其後原住民比較多。亞洲人口佔 7.8 %。

交通
蘇聖瑪麗有一個嗌蘇聖瑪麗機場（英文：Sault Ste. Marie Airport）（IATA：YAM，ICAO：CYAM）嘅機場，另外亦有一條嗌17公路嘅高速公路，嗰道亦有一條嗌國際大橋嘅橋，通去美國。公共運輸方面，蘇聖瑪麗嘅巴士公司係灰狗巴士（英文：Greyhound bus），同時亦有一間嗌Sault Ste. Marie Transit嘅短途巴士公司並存。蘇聖瑪麗嘅的士公司係積卡的士（英文：Checker Taxi）。蘇聖瑪麗響2001年前有鐵路行走，但係嗰間鐵路公司（英文：Algoma Central Railway）已經喺2001年執笠。

冬天有
Bon Soo Winter Carnival
Searchmont-滑雪場地
呢到有一個商場Station Mall，係一個安大略省北邊最大嘅商場。
多倫多搬嘢徑

曾經嘅多倫多搬嘢徑係當時運輸好多時都要通過嘅一條重要通道，組成哩條徑嘅坎巴河同紅河為去五大湖北邊啲湖提供咗一條捷徑。
多倫多搬嘢徑（英文：Toronto Carrying-Place Trail）又叫做坎巴陸上運輸道（英文：Humber Portage）、多倫多通道（英文：Toronto Passage），位於而家嘅加拿大安大略省，係將安大略湖連接到閃高湖同埋五大湖北邊啲湖嘅曾經一條重要嘅徑。條徑名嘅「多倫多」來自摩和克語嘅「toron-ten」一詞，意思係「有樹生到去水上面嘅嗰度」，指哩條徑喺閃高湖嘅一個地標。
雅克埃貝爾

雅克·埃貝爾（法文：Jacques Hébert，1757年11月15號—1794年3月24號），係法國嘅政治人、記者同革命家。佢喺法國大革命時期領導咗埃貝爾派。雅各賓專政開始後，佢因為同羅伯斯庇爾、丹敦鬥爭失敗而俾斬首。
愛德華多·達托

愛德華多·達托（西班牙文：Eduardo Dato e Iradier，1856年8月12號—1921年3月8號），係西班牙嘅保守黨政治人、律師。佢喺亞利方疎十三世時代做咗3任首相。任內爆發咗一戰，佢採取中立嘅政策。1921年3月，喺馬德里畀暗殺死咗。
马鞍山站

未註冊嘅用戶放呢個標籤響篇文嗰陣係唔能夠完成刪文提名嘅，應該要留低詳細嘅刪因響Talk:马鞍山站。如果個提名未完成同埋響討論頁度無留言嘅話，噉呢個標籤就可以拎走。
東薈城名店倉

東薈城名店倉（英文：Citygate Outlets），原名東薈城（英文：Citygate），係香港大嶼山東涌一座大型商場，鄰近港鐵東涌站同昂坪360，商場由10層高購物商場，9層高商業大廈同酒店三部分組成，由香港五間發展商：恆隆地產、恆基地產、新世界發展、新鴻基地產同太古地產各佔20%股權嘅Newfoundworld Investment Holdings Limited聯合發展，並由太古地產管理。商場部分喺2000年正式啟用，酒店部分叫做諾富特東薈城酒店，喺2006年初開業。東薈城進行擴建同局部重建喺2019年竣工並分階段開幕，喺2020年1月全面開幕。
千分數

千分數，係一種表達數值嘅方法，將一個數分成一千份，然後計佔幾多份，通常會用到符號‰表達。
二水車站

二水車站係臺灣鐵路公司縱貫線南段嘅一個鐵路車站。
後壁車站

後壁車站係臺灣鐵路公司縱貫線南段嘅一個鐵路車站。
隆田車站

隆田車站係臺灣鐵路公司縱貫線南段嘅一個鐵路車站。
拔林車站

拔林車站係臺灣鐵路公司縱貫線南段嘅一個鐵路車站。
南科車站

南科車站係臺灣鐵路公司縱貫線南段嘅一個鐵路車站。
善化車站

善化車站係臺灣鐵路公司縱貫線南段嘅一個鐵路車站。
新市車站

新市車站係臺灣鐵路公司縱貫線南段嘅一個鐵路車站。
臺南車站

臺南車站係臺灣鐵路公司縱貫線南段嘅一個鐵路車站。
仁德車站

仁德車站係臺灣鐵路公司縱貫線南段嘅一個鐵路車站。
大慶車站

大慶車站係臺灣鐵路公司臺中線（山線）嘅一個鐵路車站。
潭子車站

潭子車站係臺灣鐵路公司臺中線（山線）嘅一個鐵路車站。
后里車站

后里車站係臺灣鐵路公司臺中線（山線）嘅一個鐵路車站。
三義車站

三義車站係臺灣鐵路公司臺中線（山線）嘅一個鐵路車站。
銅鑼車站

銅鑼車站係臺灣鐵路公司臺中線（山線）嘅一個鐵路車站。
造橋車站

造橋車站係臺灣鐵路公司臺中線（山線）嘅一個鐵路車站。
崎頂車站

崎頂車站係臺灣鐵路公司縱貫線北段嘅一個鐵路車站。
三姓橋車站

三姓橋車站係臺灣鐵路公司縱貫線北段嘅一個鐵路車站。
新竹車站

新竹車站係臺灣鐵路公司縱貫線北段嘅一個鐵路車站。
北新竹車站

北新竹車站係臺灣鐵路公司縱貫線北段嘅一個鐵路車站。
談文車站

談文車站係臺灣鐵路公司海岸線嘅一個鐵路車站。
大山車站

大山車站係臺灣鐵路公司海岸線嘅一個鐵路車站。
後龍車站

後龍車站係臺灣鐵路公司海岸線嘅一個鐵路車站。
龍港車站

龍港車站係臺灣鐵路公司海岸線嘅一個鐵路車站。
白沙屯車站

白沙屯車站係臺灣鐵路公司海岸線嘅一個鐵路車站。
通霄車站

通霄車站係臺灣鐵路公司海岸線嘅一個鐵路車站。
苑裡車站

苑裡車站係臺灣鐵路公司海岸線嘅一個鐵路車站。
紅山地鐵站(新加坡)

紅山地鐵站(新加坡)係星加坡地鐵嘅一個車站。
波那維斯達地鐵站

波那維斯達地鐵站係星加坡地鐵嘅一個車站。
丹那美拉站

丹那美拉站（英文：Tanah Merah station)係星加坡地鐵東西綫嘅一個站，1989年11月4號啟用。呢個站亦都係樟宜機場支線嘅起點站。
加冷站

加冷站（英文：Kallang MRT Station，代號EW10）係星加坡地鐵東西綫嘅其中一個車站，喺星加坡本島加冷規劃區。呢個站喺加冷河隔離，喺新加坡體育城附近。
勞明達站

勞明達地鐵站（英文：Lavender MRT Station，代號EW11）係星加坡地鐵東西綫嘅其中一個站，喺星加坡本島加冷規劃區。
勿洛站

勿洛地鐵站（英文：Bedok MRT Station，代號EW5）係星加坡地鐵東西線嘅一個站，喺星加坡本島勿洛規劃區。
友諾士站

友諾士地鐵站（英文：Eunos MRT Station，代號EW7）係星加坡地鐵東西線嘅其中一個站，喺新加坡本島芽籠規劃區。
地鐵站喺友諾士巴士轉車站隔離。「祝福寺」、「觀音救苦會」、「法輪社」同埋「真如苑」呢啲佛教團體都喺呢個站附近。

建築風格
由於友諾士地鐵站靠近馬拉村同埋芽籠士乃，車站借用咗馬拉房屋嘅建築風格和特点。除咗友諾士地鐵站之外，東西綫東段（從加冷站以東）嘅其他架空車站嘅屋頂都係簡單嘅白色半圓形。
巴耶利峇站

巴耶利峇地鐵站（英文：Paya Lebar MRT Station，代號EW8／CC9）係星加坡地鐵東西線同星加坡地鐵環線嘅車站，喺新加坡本島芽籠規劃區。
呢個站嘅環綫部分係星加坡地鐵系統上唯一一個有三條路軌嘅地底車站。車站內部嘅牆係淺藍色同橙色，分別佈置喺東西線同環線部分。
景萬岸站

景萬岸地鐵站（英文：Kembangan MRT Station，代號EW6）係星加坡地鐵東西線嘅其中一個站，喺星加坡本島勿洛規劃區。
裕群站

裕群地鐵站（英文：Joo Koon MRT Station，代號EW29）係星加坡地鐵東西線嘅一個站，喺新加坡本島先驅規劃區。佢係文禮延長綫嘅两個站之一。
有趣嘅係，東西線西行列車到咗呢個站之後，會以「梅花間竹」（輪流）嘅方式，一班車嘅終點站係大士連站，另一班就喺呢個站終止服務，並用渡線折返返呢個站載客。
裕華園站

裕華園地鐵站（英文：Chinese Garden MRT Station，代號EW25）係星加坡地鐵東西線嘅其中一個站，喺星加坡本島裕廊東規劃區。
阿裕尼站

阿裕尼地鐵站（英文：Aljunied MRT Station，代號EW9）係星加坡地鐵東西線嘅其中一個站，喺星加坡本島芽籠規劃區。
蔡厝港地鐵/輕軌站

蔡厝港地鐵/輕軌站係星加坡地鐵嘅一個車站。
崇明縣

大概響公元618年（大唐武德元年），長江口外海度開始突出兩嚿沙洲（嗰陣時長江口又遠過現時好多），收尾到咗明末清初，形成咗一個完整嘅崇明島。最先有人上島定居喺公元696年（大唐萬歲通天元年）。到公元705年（大唐神龍元年），響個西沙島度設咗鎮，起咗個名叫「崇明」（「崇」即係「高」，「明」取自「清明」，意思係高出水面又平淨寬闊嘅一舊土地）。收尾經歷無數次行政更替，直到1958年12月1號由江蘇併入上海，成為上海嘅直轄縣。2016年7月22號，崇明縣改叫崇明區。
成個縣人口有70.1萬（2005年底），加埋外來人口8.3萬。主要以農工業帶動經濟，2005年個年產值係95.7億元。島上而家正響度發展緊旅遊業，以面向生態休閒業為主。
崇明東灘沼澤自然保護區係經過咗濕地國際確認嘅重要濕地。
腓特烈頓

腓特烈頓（Fredericton），或者叫法德烈頓，係加拿大紐賓士域首府，大約住咗6萬人。
大語言模型

大語言模型（粵拼：daai6 jyu5 jin4 mou4 jing4；英文：large language model，LLM）係教 AI 處理語言嗰時會用到嘅一個概念，係運算模型嘅一類，做法涉及讀取極大量用目標語言寫成嘅文字（要貼近口語），學習隻語言內部嘅統計關係。事實表明，LLML 可以達致貼近人類嘅語言處理能力。
香港洲際酒店

香港麗晶酒店（Regent Hong Kong），係香港九龍尖沙嘴一間五星級規格嘅酒店，喺梳士巴利道18號。喺2001至2023年間曾經改名叫香港洲際酒店（InterContinental Hong Kong）。
衞炳江

衞炳江，香港親中派政治人兼教育界人士，香港浸會大學校長。
2023年，佢當選為第14屆全國政協香港委員。

政治立場
佢係香港親中派人士，曾經喺2024年初公開表示支持就《基本法》第23條立法，又話唔覺得支持北京未經諮詢或香港人同意強行訂立嘅《港版國安法》影響香港學術自由。
莫雷加德

莫雷加德（瑞典文：Truls Möregårdh，2002年2月16號—）係瑞典男子乒乓波運動員。佢用六角形乒乓波拍參賽。
佢喺2024年巴黎奧運代表瑞典參加乒乓波男子單打同男子團體。男子單打入面，佢喺32強賽爆冷淘汰頭號種子中華人民共和國嘅王楚欽，最後殺入決賽對戰中華人民共和國另一代表二號種子樊振東。
MaBelle

2007年，利興鑽石旗下MaBelle Wayback Machine嘅版面存檔備份，以超過1000萬港元贊助無綫電視劇《珠光寶氣》。
2014年7月，利興鑽石行政總裁馬墉宜，指出需要勸告公司員工唔好為咗佢哋而違反法律，包括「佔領中環事件」，因此出現爭議性。

家庭
馬墉傑（ Maximilian ，該公司同瑪貝爾鑽飾有限公司董事會主席）、馬墉宜（ Lawrence ，李福兆女婿）兄弟分別曾經擔任香港鑽石入口商會主席及香港鑽石總會主席，而長兄馬燦銳（ Michael ）為該公司榮譽主席；而馬燦銳兒子馬振年（馬振煒嘅弟弟），係當時該公司員工，其後受吸毒影響而被得生團契接受福音戒毒，現時為基督教得生團契事工拓展主任。
すき家

すき家（英文：Sukiya），中國大陸用名食其家，係日本連鎖食肆，主要賣日式牛肉飯，同吉野家、松屋並稱「牛肉飯三巨頭」（日文：牛丼御三家）。
すき家喺1982年喺日本神奈川縣橫濱開張，之後業務擴展到海外。而家海外據點包括中國大陸、臺灣、香港、泰國、馬來西亞、印尼、越南、巴西同墨西哥等等。

名
すき家日文名「すき家」本嚟係對應壽喜燒「すき焼き」，不過佢從來都無用漢字去寫「すき家」。到佢要打入中國大陸市場，嗰度規定一定要有中文名，但由於「壽喜家」呢個名太普通，所以就改譯做「食其家」。
到佢先後打入臺灣同香港市場，嗰度舖頭都只係用英文名「Sukiya」同日文名「すき家」，而無用過中文名。

中國大陸
中國大陸嘅食其家喺2008年喺上海開張，而家全國有超過300間分舖，單係上海已經有超過100間。

臺灣
臺灣嘅すき家喺2014年喺臺北開張，之後擴展到新北、桃園、基隆、臺中、新竹。

香港
香港嘅すき家喺2019年喺九龍旺角開張。
A-Level

香港高級程度會考（英文：Hong Kong Advanced Level Examination，HKALE，慣稱高考、高級會考、AL、A-Level）係香港考試及評核局主辦、已經停辦嘅其中一個公開考試，前身係香港大學高級程度考試。

介紹
香港中學生要喺香港中學會考達到指定分數（包括中國語文科同英國語文科合格），並要修畢兩年制嘅中六同中七預科課程，先合資格參加呢個考試，係香港中學教育舊制之中嘅最後一個階段。最後一屆畀學校考生嘅高級程度會考喺2012年舉行，最後一屆高級程度會考喺2013年淨係畀自修生應考。
香港高級程度會考喺每年3至5月舉行，成績喺6月底公佈。高考設19個高級程度同20個高級補充程度科目。高級補充程度科目所需嘅教學時間係高級程度科目嘅一半，而喺學術要求方面，就同高級程度科目大致相同。大部分日校考生報考5科。除咗中國語文及文化、英語運用兩科（絕大部分學校考生都報考）同其他指定用中文或英文答嘅科目之外，所有試卷考生都可以揀用中文或者英文答。中英文版試卷嘅評卷參考同評級標準完全一樣，應考語文唔會列喺成績通知書或考試證書上。
高考嘅成績共分6級（A至F），以A級最高，F級最低，成績喺F級以下就不予評級（以UNCL表示）。由2002年起，香港高級程度會考嘅一級二等制（即A(01)、A(02)、B(03)、B(04)……等）已經取消。
高考嘅E級，無論係高級程度或高級補充程度嘅科目，都相當於英國普通教育文憑試高級程度考試相應科目合格。
技術翻譯

技術翻譯（粵音：gei6 seot6 faan1 jik6）係指將一啲有專業或者技術內容嘅文本由一隻語言翻譯成另一隻語言。呢啲文本通常涉及專業嘅領域，好似工程學、醫學、電腦科學等等。技術翻譯唔係淨係直譯詞語咁簡單，因為做呢樣嘢需要譯者對原文內容有深層次理解，確保翻譯後嘅文本能夠準確噉表達原文嘅意思。
技術翻譯一大挑戰係術語要譯得準，因為唔同領域有好多專業術語，呢啲術語喺唔同語言入面可能唔係一對一噉對應到。譯者通常要攞住參考書同埋技術資料，或者同專業人士合作去確保術語譯得正確。
雖然技術翻譯主要係以實用同準確為目標，但係都需要確保文法流暢，令讀者易理解。技術翻譯同一般翻譯唔同嘅係，技術翻譯更加強調標準化同一致，確保唔同地方使用同一術語嗰陣有一貫嘅意思。
.ms

.ms 係蒙塞拉特島嘅國家同地區頂級域（ccTLD）。
.mv

.mv 係馬爾代夫嘅國家同地區頂級域（ccTLD）。
.mw

.mw 係馬拉維嘅國家同地區頂級域（ccTLD）。
.my

.my 係馬來西亞嘅國家同地區頂級域（ccTLD）。由馬來西亞網路資訊中心負責管理、註冊。另外，仲擁有阿拉伯文頂級域名مليسيا.‎，但係暫時未確定係咪啟用。

第三層網域同限制
申請者能夠自由咁決定佢哋嘅網域名稱（羅馬化），包括英文、馬來文、拼音同已被羅馬化嘅泰米爾文。不過，馬來西亞網路資訊中心已經限制使用特定嘅名，例如：
國家或者州屬嘅名，例如「馬來西亞」、「馬六甲」、「柔佛」等，只能夠畀有關政府部門申請。
將會對馬來西亞宗教帶嚟敏感嘅詞彙，例如：「伊斯蘭教」、「佛教」、「印度教」或者「基督教」。
對馬來西亞公民帶嚟「淫穢、誹謗、猥褻、冒犯或者違反公共規範」嘅詞彙。
只有得到財政部允許先至可以用「銀行」或者「金融」（同有關嘅詞彙）。
.na

.na 係納米比亞嘅國家同地區頂級域（ccTLD）。
.mt

.mt 係馬耳他嘅國家同地區頂級域（ccTLD）。
.mz

.mz 係莫三鼻給嘅國家同地區頂級域（ccTLD）。
.mu

.mu 係毛厘士嘅國家同地區頂級域（ccTLD）。
.museum

.museum係個通用頂級域，屬第二批頂級域，響2001年建立。.museum嘅意思係「museum」，畀符合國際博物館協會定義嘅博物館同相關機構用。
.mx

.mx 係墨西哥嘅國家同地區頂級域（ccTLD）。
1547年

1547年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國：嘉靖二十六年
越南
莫朝：永定元年
黎朝：元和十五年
朝鮮半島
明宗二年
檀紀：3880年
日本
天文十六年
皇紀：2207年
佛曆：2089年～2090年
回曆：953年～954年
猶太曆：5307年～5308年
1550年代

1550年代係指1550年去到1559年之間嗰十年。
1199年

1199年係平年。

大件事
廣東有大水災。
1271年

1271年係平年。

大件事
12月18號：忽必烈宣《建國號詔》，立國號大元，定都大都（今北京）。
1270年代

1270年代係指1270年去到1279年之間嗰十年。
1449年

1449年係平年。

大件事
海賊黃蕭養逃獄，重聚集十萬人攻打廣州，都指揮使王清戰死。
也剌入侵，明英宗帶住50萬明軍親征，喺土木堡大敗，明英宗畀也剌軍捉咗，呢件事就叫做「土木堡之變」。
明英宗細佬朱祁鈺喺北京登基做明朝皇帝，就係明代宗。
144年

144年係閏年。

大件事
冬天十月，日南蠻又再叛亂，被交趾剌史夏方平定。東漢委派夏方做桂陽太守。
1450年代

1450年代係指1450年去到1459年之間嗰十年。
2011–12年歐洲聯賽冠軍盃

2011–12年歐洲聯賽冠軍盃係第20屆歐洲聯賽冠軍盃，亦係歐洲足協主辦嘅第57屆頂級球會賽事。決賽喺德國慕尼黑安聯球場踢，最後英格蘭嘅車路士捧盃。
2011年

2011年係平年，元旦係禮拜六。

1月
1月1號：愛沙尼亞加入歐元區。
1月14號：突尼西亞政府喺國內一連串示威聲中倒台。

2月
2月11號：埃及總統穆巴拉克喺國內一連串示威聲中宣佈落台。
2月25號：因爆出濫用職權、受賄貪腐，中國全國人大常委會免去劉志軍鐵道部長職務，任命盛光祖做下任部長。

3月
3月11號：日本仙台外海發生黎克特制9級地震，引發海嘯沖擊日本東岸地區同埋福島第一核電廠核災。

4月
4月29號：英國威廉王子同Kate Middleton結婚。

6月
6月15號：深圳地鐵1號綫深大站至機場東站通車。
6月16號：深圳地鐵4號綫少年宮站至清湖站通車。
6月22號：深圳地鐵5號綫前海灣站至黃貝嶺站通車。
6月28號：深圳地鐵2號綫世界之窗站至新秀站同埋3號綫益田站至草埔站通車。

7月
7月9號：南蘇丹脫離蘇丹獨立。
7月21號：美國太空穿梭機阿特蘭蒂斯號完成最後一次太空任務（STS-135）之後降落甘迺迪太空中心，自此美國太空總署嘅穿梭機全部退役。
7月22號：挪威奧斯陸一座政府辦公大樓受到炸彈襲擊，另外挪威工黨喺Utøya島搞嘅青年營有槍手假扮差人向營友亂槍掃射，兩單案加埋死咗至少76人。
7月23號：中國甬台溫鐵路兩架高鐵列車喺浙江溫州頭尾相撞，至少35人死。
2011年11月

2011年11月係2011年第11個月，一共有30日，頭一日係禮拜二，尾一日係禮拜三。

11月1號
中國神舟八號飛船響甘肅酒泉衛星發射中心由長征二號F運載火箭搭載升空。
2011–12年歐霸盃

2011–12年歐霸盃係第3屆歐霸盃（第41屆歐洲足協盃），由歐洲足協主辦。決賽喺羅馬尼亞布加勒斯特踢，最後由西班牙嘅馬德里體育會攞冠軍。
2011年10月

2011年10月係2011年第10個月，一共有31日，頭一日係禮拜六，尾一日係禮拜一。

10月1號
颱風尼格響菲律賓呂宋島登陸。
2011年12月

2011年12月係2011年第12個月，一共有31日，頭一日係禮拜四，尾一日係禮拜六。

12月1號
緬甸總統吳登盛會見到訪美國國務卿希拉里。
2011年4月

2011年4月係2011年第4個月，一共有30日，頭一日係禮拜五，尾一日係禮拜六。

4月1號
也門出現全國大示威。
2011年1月

2011年1月係2011年第1個月，一共有31日，頭一日係禮拜六，尾一日係禮拜一。

1月1號
巴西新總統羅塞夫宣誓就職。
2011年2月

2011年2月係2011年第2個月，一共有28日，頭一日係禮拜二，尾一日係禮拜一。

2月1號
埃及總統穆巴拉克宣佈總統任期完後唔再連任。
2011年3月

2011年3月係2011年第3個月，一共有31日，頭一日係禮拜二，尾一日係禮拜四。

3月2號
香港政府宣佈向所有成年永久居民派6000蚊。
Amiga E

Amiga E，通常簡稱做 E，係 Wouter van Oortmerssen 喺 Amiga 度整嘅一種編程語言。之後，佢開始幫新嘅 AmigaDE 平台開發 SHEEP 編程語言，仲喺開發電腦遊戲孤島驚魂期間使用嘅 CryScript 語言（又叫做 DOG）。
Amigny-Rouy

Amigny-Rouy係法國嘅一個市鎮，位置喺埃納。
Amina 襲警案

Amina 襲警案係2010年香港一宗罪案。香港交易所獨立非執行主席夏佳理個姨甥女、香港法官包致金個侄女Amina Mariam Bokhary（1976年出世）喺2010年1月27號醉酒揸車、又唔肯吹波仔、重兜巴星男差人，全程畀電視台錄低。同年8月一審聆訊時，裁判官阮偉明判被告感化一年，被告雖然有兩次襲警案底入冊，有異同類襲警同埋醉揸案。
因Amina係夏佳理嘅姨甥女，判決引起香港公眾質疑司法公正。律政司提出咗上訴。嗰年12月，Amina因為違反感化令條件，判監六個禮拜，坐咗四個禮拜監之後按程序提早釋放。

前科
喺呢件事之前，Amina已經有兩次襲警前科。
2001年6月佢喺中環一間酒吧外同男朋友嘈交，用木盤打爆酒吧射燈，重襲擊趕去現場嘅警員，兼且俾人發現佢藏有微量可卡因，事後裁定刑事毀壞及襲警罪成，罰款九千蚊，藏毒罪就唔成立。
2008年7月，佢酒後打的返屋企，區區十幾蚊車錢，佢話要用信用卡找數，司機唔肯，Amina 就將信用卡掉落司機度，又用腳踢佢；有個女警到場時，Amina 照樣砌女警。佢承認普通襲擊罪同襲警罪，被判240小時社會服務令，向的士司機賠一千蚊。

過程
2010年1月27號，Amina 凌晨喺跑馬地司徒拔道，迎頭撞向一架巴士，車頭爛晒，但冇人受傷。警員接報到場，見到女事主成身酒除企埋一邊。
警方係咁叫Amina吹波仔（酒精測試），Amina唔肯，更同警員講：「我唔知你講乜」，警員用英語讀警告書，講明車禍司機一定要吹波仔，但佢依然唔理，起勢用英文講：「我唔理，我要走」，企圖轉身離開時，警員鄧文偉出手阻止，女事主大叫一聲：「咪掂我！」，然後兜巴星落鄧文偉塊面。
鄧文偉最初痴呆咗一陣；兩秒後，慢動作跌落路邊；又二秒後，大叫：「呀！」又隔幾秒，指住女事主話：「拉佢！」之後用對講機同控制室講：「我俾個女人打咗一下，隻耳仔溫溫聲，紅晒呀，依家聽唔倒嘢！」佢送院敷治後，無乜大礙。Amina 被扣上手扣，帶返差館，去到差館後，條女再星咗女警余嘉慧一巴。
事後，警方告 Amina 襲警、唔受呼氣酒精測試同埋醉駕共三宗罪，但佢喺差館內摑咗女警余嘉慧一巴，就算數唔告佢。

審訊
2010年8月2日，Amina Mariam Bokhary承認襲警、不小心駕駛同冇提供酒精呼氣樣本三宗罪，裁判官阮偉明睇佢個感化報告後話有美滿家庭同良好教育，大學時又一級榮譽畢業，但幾年前有精神問題而飲大咗。裁判官話佢本身冇暴力傾向，唔係壞人，而係病人，所以輕判噉話。
第二日，阮偉明判被告接受感化一年，頭3個月將要去美國加州一間治療中心接受住院治療，返到香港後會繼續跟進佢酗酒情況，每4個月聽取進度報告；而Amina唔肯吹波仔同不小心駕駛罪，就輕罰八千蚊兼停牌1年。
個官噉判，公眾狂鬧。警隊話以後見到有錢人就唔使執法，咁好打擊前線執法人員嘅士氣。Amina係終審法院常任法官包致金姪女，輿論同市民都批評判刑有瓜田李下之嫌。
律政司為回應社會呼聲，事後提出司法覆核，即係由個官去重申量刑，2010月8月6號，原裁判官阮偉明進行覆核時，質疑律政司點解唔直接上訴，而覆核時，佢重申被告係病人而唔係壞人，堅持維持原判。律政司當晚決定上訴，案件遲吓會由高等法院審理。

良好背景
法官判刑時，曾經指出Amina有「背景良好」及「一級榮譽畢業」，呢番論點引起唔少人質疑。有啲人將「法律面前，人人平等」改成「法律面前，窮人含𡳞」，發起印 Tee 抗議；「含𡳞」係粵語粗口，意思係「含賓周」，引申成「去死啦」。同年8月8日，大約300個市民著住象徵「香港法律已死」嘅黑衫，上街示威，抗議判決偏坦權貴。
大律師陸偉雄事後話，法官口中講家庭背景，係考慮家人會支持被告；而教育背景就反映對方會唔會放棄自己同作出個人努力，佢係咪有錢同係咪讀名校畢業無關；但香港人權監察話，良好背景呢種理據，通常用喺少年犯身上，法官將屢犯者嘅家境當成正面因素，唔係咁恰當。

控罪過輕
因為歷史原因，香港就襲警行為有兩條刑罰不一嘅法規，分別係《警隊條例》（第232章）第63條以及
《侵害人身罪條例》（第212章）第36(b)條。其中《警隊條例》最高罰5000元同監禁半年；而《侵害人身罪條例》因針對「襲擊、抗拒或故意阻撓」執勤警員，最高可判監兩年，冇得緩刑。
自2007年起，香港警方曾經24次檢控示威者襲警，無論案情係點，全數都用罰則較重嘅《侵害人身罪條例》檢控。相比之下，對普通市民，就用罰則較輕嘅《警隊條例》去起訴。包致金侄女雖然已經四度襲擊（其中一次不獲提控），但法官仍採用刑事較輕嘅《警隊條例》去檢控，民間人權陣線警權組召集人王浩賢批評警方同律政司亂咁嚟，又話裁判官阮偉明只係按照條例作量刑考慮。

輿論
一審判決除咗引起輿論嘩然，重搞到市民上街示威，香港資深大律師李柱銘話社會人士唔應該向法庭施壓，如果法庭見大家群情洶湧，就判包致金侄女坐監，就會變成暴民統治，咁就真係損害香港法治喇。
李大狀承認三次襲警但唔使判監，係「唔尋常」，但Amina今次第一次爆自己有躁鬱症，法官判刑時一定要諗下，判監會令佢變得更差定更好、對社會係咪有好處，佢更話如果由佢做法官，可能都咁判。
佢又話成件事最值得注意係包致金嘅角色，如果無證據話佢干預司法、影響判決，公眾根本冇理據懷疑阮偉明判決受干預。佢又話作為法官，一定要根據檢控方選擇嘅條例而量刑，又將個波推畀律政司，話律政司用罰則較輕、可判緩刑嘅《警隊條例》去檢控當事人，法官只好跟住條例去判案。

警隊反應
判刑喺警隊引起好大議論，好多差佬覺得咁好打擊士氣，日後對住呢班「有錢女」，都唔知點搞。至於被人兜巴星嘅警員鄧文偉事後接受蘋果日報訪問時，批評「法制腐敗」，又話自己當差廿年，面對呢啲「有背景有勢力又有錢」嘅人，早就預咗會咁判。
佢被摑嘅片段喺網絡上廣泛傳播，搞到好多人指住佢笑，班網民重笑佢被襲跌倒後喊出「啊」一聲時，演技太差，呢啲影片不斷俾網民拎嚟玩，搞到佢好困擾，喺大陸嘅女朋友話佢「懦弱無能」，分手收場；讀緊小五嘅囡囡上堂時，老師正好講起呢單案，同學馬上指著囡囡講：呢個咪係佢老竇囉，搞到囡囡好唔開心。
2010年8月9號，警司協會、警務督察協會、海外督察協會、警察隊員佐級協會代表，同警隊好多大粒佬高層開會，要求高層支持前線警員提出民事索償。而家工會聯絡緊兩名被襲警員，叫佢哋諗下要唔要提出民事索償。如果去馬，高層同工會都撐佢哋。

判監
2010年12月23號中午，Amina 因為違反7項感化令中5項，被判坐六個禮拜監。代表律師即時申請保釋，但被法庭拒絕。晏晝1點半左右，再向東區裁判法院提出保釋，再俾法庭駁回。隨即再向高等法院申請保釋。佢最後坐咗四個禮拜監，喺2011年1月22號按程序提早釋放。
2010年12月24號，高等法院拒絕接受Amina嘅保釋申請。法官話，Amina申請保釋等候上訴以時間緊迫為由，但法庭唔認為係有效理據，因為法庭重未收到裁判法院轉交嘅文件。法官又話，被告係保釋定係還押等候上訴，法庭唔理，加上被告已經有3次襲警紀錄，法官睇唔到佢有乜理由可以上訴得直。2011年1月11號，上訴庭決定將Amina嘅停牌期加長到三年。
Amifontaine

Amifontaine係法國嘅一個市鎮，位置喺埃納。
Amirat

Amirat係法國嘅一個市鎮，位置喺濱海阿爾卑斯。
5月10號

5月10號係公曆年嘅第130日（閏年第131日），離年尾重有235日。
<< - 5月 - >>



大件事
1716年：《康熙字典》編成。
1877年：羅馬尼亞宣佈獨立。
1920年：第14屆日本眾議院議員總選舉。
1924年：第15屆日本眾議院議員總選舉。
1933年：親納粹嘅德國學生響應納粹黨號召，喺柏林市內公開焚燒兩萬本被視為違反日耳曼民族精神嘅書。學生用四架大貨車將書運去柏林劇院前面嘅廣場燒，第一本燒嘅係馬克思嘅著作。
1940年：邱吉爾上任英國首相。
1940年：第二次世界大戰–德軍發動閃電戰出動裝甲部隊，突襲比利時同法國北部。
1949年：東、西德分裂。
1982年：香港地鐵（而家叫港鐵）荃灣綫通車。
2006年：意大利國會選出八十歲前共產黨成員、終身參議員納波利塔諾為新總統。
2006年：中華民國總統陳水扁訪問利比亞，會晤利比亞領導人卡達菲，雙方簽署互設商務代表處合作備忘錄。
2006年：美國國家安全委員會發言人話，美國唔會對伊朗總統艾哈邁迪內賈德致美國總統喬治布殊嘅信作任何書面、正式回覆。
2006年：以色列公司停止向巴勒斯坦供應汽油，令巴勒斯坦嘅醫院、食物供應同交通面臨全面癱瘓。
2006年：美國財政部向國會遞交報告，認為中國喺技術上唔符合美國法律關於匯率操縱國嘅定義。
2007年：英國首相貝理雅宣佈會喺6月27號離任，執政工黨會選出繼任人。
2011年：第4屆卡塔爾市政選舉。
2015年：第13屆波蘭總統選舉首輪投票，安濟·杜達同布羅尼斯瓦夫·科莫羅夫斯基進入5月24號嘅第二輪投票。
2015年：第27屆不萊梅州議會選舉。
2016年：第58屆美國總統民主黨西維珍尼亞州提名初選，由桑德斯贏出，但仍然明顯落後希拉里好多黨代表票。
2016年：第58屆美國總統共和黨西維珍尼亞州提名初選，當勞侵喺冇對手嘅情況下贏出。
2018年：馬哈迪再次宣誓，就任馬來西亞聯邦第七任、在位最耐、同埋第一位做兩次嘅首相，兼且以92歳之齡成為世上最老嘅國家領袖。
5月12號

5月12號係公曆年嘅第132日（閏年第133日），離年尾重有233日。
<< - 5月 - >>



大件事
1926年：波蘭嘅畢蘇斯基將軍發動五月政變（波蘭文：Przewrót majowy）。爾次政變持續至15號，總共215名士兵同164名平民被殺，920人受傷。
1937年：英王佐治六世加冕。
1949年：蘇聯解鎖西柏林。
1975年：一支美國艦隊抵達蘇聯列寧格勒，呢次係第二次世界大戰結束之後，美國戰艦第一次訪問蘇聯。當呢支艦隊駛過芬蘭海峽一個蘇聯海軍基地嘅時候，蘇聯官兵鳴炮二十一響歡迎。喺美國戰艦訪問列寧格勒嘅同一日，兩艘蘇聯艦隻亦抵達美國波士頓訪問。
1978年：香港政府宣佈收返荃灣西樓角七座樓，去起地下鐵路車廠，商戶同業主因為不滿賠償拒絕遷出。事件一直僵持到1979年業主企圖拆除西樓角新路鐵閘，釀成警民流血衝突。
2005年：烏茲別克東部大城安集延爆發大規模民眾聚集同劫獄事件。
2006年：南韓生物科學家黃禹錫因為欺詐、挪用公款同偽造幹細胞研究結果被檢察機關起訴，震驚科學界。
2008年：中國四川省汶川縣發生黎克特制 8.0 級地震，近七萬人死，一萬八千幾人失蹤。
2018年：馬來西亞前首相納吉阿都拉薩因貪腐案畀首相馬哈迪限制出境。
2018年：一個刀手喺法國巴黎鬧市隨意斬人，殺一人傷四人，最後被擊斃。
2018年：以色列歌手妮塔·巴茨萊（希伯來文：נטע ברזילי）憑一曲《Toy（英文：Toy (song)）》成為2018年歐洲歌唱大賽冠軍，係以色列繼1978年、1979年同1998年之後第四次攞歐洲歌唱大賽冠軍。
5個星星的晚上

《5個星星的晚上》係香港奇妙電視製作嘅親子活動節目，由2020年8月22號到10月24號逢禮拜六 21:30－22:00 喺香港開電視播，由林子博、陳爽主持。兩位主持人，跟隨五個家庭經歷露營生活，並由山藝教練指導、廚師教係戶外煮嘢食。大家放低電子產品，體驗各種戶外活動，落手落腳紮營、野外煮食、日落黃昏、夜靜望星、朝望晨曦等，了解露營細節，享受親子樂趣。
5月11號

5月11號係公曆年嘅第131日（閏年第132日），離年尾重有234日。
<< - 5月 - >>



大件事
330年：君士坦丁堡成為羅馬帝國嘅首都。
1507年：法國吞併意大利熱那亞。
1824年：英軍佔領緬甸仰光。
1858年：明尼蘇達州加入美國，成為美國第32個州。
1867年：《倫敦條約 (1867年)（英文：Treaty of London (1867)）》簽訂，再確認盧森堡獨立。
1949年：暹羅改名做泰國。
1967年：香港新蒲崗一間塑膠花廠嘅工潮演變成暴動，大批人喺新蒲崗街上同警方對峙，用石頭同玻璃樽襲擊警員。當局鑑於事態嚴重，宣布東九龍區實施宵禁，所有後備警務人員取消休假候命。當日嘅騷亂有百幾人被捕，兩個人受傷，其後多日騷亂持續。
1973年：蘇聯月神2號結束運作。
1985年：英國巴拉福特球場火燭，五十幾個球迷喺觀眾席被燒死。
1992年：菲律賓舉行大選，除咗投票選出正副總統，重選出參眾兩院議員、省長同埋地方議員。結果前國防部長拉莫斯當選總統。
1996年：美國廉價航空公司ValuJet Airlines（英文：ValuJet Airlines）（1997年同AirTran Airways（英文：AirTran Airways）合併咗）一客機由邁亞美飛去亞特蘭大期間失事（英文：ValuJet Flight 592），機上110人咸不剌死晒。
2002年：衡陽「5·11」醫生受辱案（中文：衡阳“5·11”医生受辱案），值班醫生袁小平畀人打至重傷。
2006年：美國副國務卿佐立克喺國會聽證會上強調台獨就係戰爭。
2006年：美國總統喬治·獲加·布殊喺白宮會見來自中國嘅作家余傑、王怡同律師李柏光呢三名中國基督教非官方教會嘅知名成員，並同佢哋一齊祈禱。中國駐美大使館事先曾要求布殊取消會見佢哋，唔係嘅話佢哋回國之後，會面臨「嚴重後果」。
2006年：日本前首相、自由民主黨森派會長森喜朗宣佈，森派成員安倍晉三同福田康夫兩人，可以根據自己意願同時參選下任自民黨總裁。
2006年：知情者透露，美國國家安全局已經秘密收集幾千萬美國人電話通話資料，使用美國電話電報公司、Verizon同埋南方貝爾提供嘅數據。
2006年：喺加拿大班克斯島發現嘅一隻灰熊同北極熊雜交種灰北極熊被DNA測試證實。
2006年：瑞士洛桑國際管理學院（IMD）發佈《2006年世界競爭力黃皮書》，中國排第19位，升幅位列參與排名嘅61個經濟體之首，美國排第一，香港排第二，臺灣排第18。
2006年：中華民國總統陳水扁專機下晝降落印尼巴丹島，考察當地投資環境。
2010年：白高敦正式辭任英國首相同埋工黨黨魁。保守黨嘅甘民樂接任英國首相，而文立彬接任工黨黨魁。
2018年：香港荃灣空姐衣櫃藏屍案，被告莫俊賢喺8號畀陪審團以6比1裁定謀殺罪名成立，法官呢日判佢終身監禁。
BIGBANG

BIGBANG（韓文：빅뱅；日文：ビッグバン）係 YG娛樂喺2﻿0﻿06年推出嘅韓國男子音樂組合，由T.O.P、太陽、G-Dragon、大聲、同埋勝利五位成員組成，而 G-Dragon 就係做隊長嘅職位。

出頭
喺個組合啱啱出道嗰陣，係以嘻哈嘅風格為主。佢哋嘅第一張同名嘅專輯，賣到差唔多4萬張，成果仲未太明顯。到2﻿0﻿07年，隊樂隊推出咗第一張迷你專輯《Always》，呢次非常成功。其中個專輯入面包括咗〈謊言〉呢首歌，更加令個組合一舉成名。除此之外，呢首歌亦都喺南韓嘅唔同音樂排行榜度，維持到大概7個禮拜做冠軍，而 BIGBANG 喺第9屆「Mnet亞洲音樂大獎」亦都係靠呢首歌，嚟贏第一座年度歌曲大獎。

打入市場
BIGBANG 之後推出嘅唱碟越嚟越出名，其中包括喺2﻿012年推出嘅第五張韓文迷你專輯《Alive》。呢張專輯唔單之成為咗第一張上美國嘅 Billboard 音樂獎（英文：Billboard Awards）嘅韓國專輯，仲幫咗隊樂隊贏第14屆「Mnet亞洲音樂大獎」嘅年度歌手獎。
到2﻿015年，經過休息3年時間之後，總共推出咗4首歌，分別為《M》、《A》、《D》、同《E》，而之後嗰年就正式推出埋專輯《MADE》。淨係呢4首歌就已經賣到超過1,500萬張，而隊組合再一次贏到「Mnet亞洲音樂大獎」嘅年度歌手獎。
BIGBANG喺之後嘅時間不斷改進，破咗唔少記錄，畀大家叫佢做「K-POP流行音樂之王」、「韓國國民男團」等等，其中 G-Dragon 為個組合贏到音樂界嘅尊敬同讚賞。

成就
喺 BIGBANG 嘅職業生涯期間，個組合贏咗好多韓國同海外嘅大獎，包括：「Cyworld數位音樂大賞」史上最暢銷藝人、「Mnet亞洲音樂大獎」贏咗幾次做年度歌手獎嘅藝人、同埋成為第一個入到「富比士百大名人」同「富比士全球3﻿0歲以下著名音樂人TOP3﻿0」名單嘅韓國歌手。
佢哋每年嘅收入差唔多 $4,4﻿0﻿0萬美金，係「富比士3﻿0歲以下收入TOP3﻿0」唯一代表南韓嘅入榜人，排第13名。

銷量
根據 Gaon 排名單開始計銷量以嚟，BIGBANG 已經賣咗超過1.4億張唱碟，加上之前韓國音樂產業協會（MIAK）同韓國音樂內容產業協會（KMCIA）所推出嘅銷量，已經超過咗1.8億張。喺東亞地區，銷量超過咗1.28億。拉勻之後，每首主打歌嘅下載量係43﻿0萬，而唔係主打歌嘅下載量就係15﻿0萬。專輯嘅銷量已經超過咗1,300萬張，係亞洲歷史上賣專輯最紅嘅組合。

影響
由於呢個組合喺全世界嘅知名度高，而對韓國嘅流行音樂亦有好大嘅貢獻，所以《華盛頓郵報》叫 BIGBANG 做「亞洲最頂級嘅音樂團體」。除此之外，《荷里活報導（英文：The Hollywood Reporter）》、《時代雜誌》亦都封佢哋做「全球最有影響力嘅男子組合」，可以見到個組合已經贏到國際上嘅實穩。
BIGSTAR

BIGSTAR（韓文：빅스타），係韓國嘅一隊男團。
BG路德維希堡

BG路德維希堡（英文：Riesen Ludwigsburg）係德國路德維希堡嘅職業籃球球會，依家打緊德國籃球甲級聯賽。
BEXCO站

BEXCO站粵文都譯做釜山會展中心站，係釜山都市鐵道2號綫同東海線沿線交會嘅一個轉車站，喺韓國釜山廣域市海雲臺區佑洞（韓文：우동 (부산)）。呢個站原本分別屬於兩條線路嘅唔同車站，2016年嗰陣東海線釜山市區路段複線電氣化通咗車，兩條線嘅站體合併咗做同一個站。2號線嘅韓文副站名係合併前嘅舊站名「市立美術館」（시립미술관）。

車站結構
兩線站體都係2面2線的側式月台，2號線係地下車站，而東海線就係地面車站。

2號線月台
地下1樓係等車室通票閘口呢啲站務設施，等車月台就喺地下2樓，有月台幕門，有9個出口。
呢個站冇辦法轉對向嘅列車。
2號線等月台
冬柏 ↑

史
佑一站概況地址 韓國釜山廣域市海雲臺區佑洞（韓文：우동 (부산)）964-2結構地面車站月台側式月台（單邊）其他資訊啟用1996年4月1號停用2016年12月30號狀況拆除重建
1996年4月1號：佑一站落成啟用。
2002年8月29號：2號線站體落成，站名係市立美術館。
2016年11月21日：2號線站體改做而家嘅名
2016年12月30日：東海南部線鐵路複線電氣化工程完工，搬到新站並改名做BEXCO，編入東海本線，廣域電鐵東海線開始運行。
930年

930年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國
南漢：大有三年
後唐、楚、閩、荊南：天成五年、長興元年
吳：大和二年
吳越：寶正五年
中國週邊
南詔：興聖元年
遼：天顯五年
東丹：甘露五年
于闐：同慶十九年
朝鮮半島
後百濟：正開三十一年
高麗：天授十三年
日本
延長八年
皇紀：1590年

大件事
徐知誥擊敗徐知詢，攞到南吳嘅攝政權。
930年代

930年代係指930年去到939年之間嗰十年。
Ba2

Ba2，穆迪信貸評級第十二。

郵政
BA2，英國巴夫一郵政編號。
Babeau-Bouldoux

Babeau-Bouldoux係法國嘅一個市鎮，位置喺奧斯坦尼大區嘅埃羅。
Ba1

Ba1，穆迪信貸評級第十四。

郵政
BA1，英國巴夫一郵政編號。
Ba3

Ba3，穆迪信貸評級第十三。

郵政
BA3，英國巴夫一郵政編號。
Beaurières

Beaurières係法國嘅一個市鎮，位置喺德龍。
Beaussais-sur-Mer

Beaussais-sur-Mer係法國嘅一個市鎮，位置喺阿摩爾濱海。
Beauvais-sur-Matha

Beauvais-sur-Matha係法國嘅一個市鎮，位置喺濱海沙藍特。
Beausemblant

Beausemblant係法國嘅一個市鎮，位置喺德龍。
Beautiful Mess

《Beautiful Mess》係俄羅斯裔保加利亞歌手Kristian Kostov嘅歌。喺2017年3月13號由維珍唱片數碼發行，代表保加利亞參加2017年歐洲歌唱大賽同埋喺《歌手2019》第一期參賽。

歐歌賽
2016年12月22號，保加利亞國家電視台向國內嘅音樂製作人同唱片公司公開去攞參加2017年歐洲歌唱大賽嘅作品。2017年1月25號，公佈咗候選名單，有成六個作品入圍。2月7號，入圍嘅歌得返三隻。3月13號，消息話Kristian Kostov會拎佢嘅歌《Beautiful Mess》參加比賽。保加利亞喺歐唱大賽半決賽第二輪下半場出場。贏咗半決賽後，隻歌喺2017年5月13號嘅決賽到攞到第二，係保加利亞喺歐歌賽史上最好嘅成績。
Beautor

Beautor係法國嘅一個市鎮，位置喺埃納。
Beauty & Stupid

Beauty & Stupid係日本音樂家hide嘅第六張單曲，喺1996年8月12號推出。
Beauteville

Beauteville係法國嘅一個市鎮，位置喺奧斯坦尼大區嘅上加龍。
Bet

Bet 係阿拉伯字母 ب‎（bāʾ）、亞蘭字母 、希伯來字母 ב‎、腓尼基字母  同埋敘利亞字母 ܒ 嘅字母表入面排第2個字母。
Bet 原本係解做一間「屋」，開頭係喺原始西奈字母入面嘅  度拎嚟用。
希臘字母 Β、拉丁字母（依家嘅英文字母）B、基里爾字母 Б 同埋 В 都係嚟自呢隻字。
Beta Gamma Sigma

Beta Gamma Sigma係一個國際商業榮譽協會。佢係喺1913年喺威斯康辛大學、伊利諾伊大學同加利福尼亞大學成立，而家已經有超過980,000名會員。呢啲會員係由AACSB International認可嘅600多所商學院中選出嚟嘅。呢個協會喺190多個國家/地區都有章程。
Beta 衰變

Beta 衰變（Beta decay）係核衰變一種，指粒原子核射一粒電子或者正電子出嚟，變成第個款嘅原子核。
Betcave-Aguin

Betcave-Aguin係法國嘅一個市鎮，位置喺奧斯坦尼大區嘅熱爾。
Betchat

Betchat係法國嘅一個市鎮，位置喺阿列日。
Bethoncourt

Bethoncourt係法國嘅一個市鎮，位置喺杜。
Bethmale

Bethmale係法國嘅一個市鎮，位置喺阿列日。
Best 電器

Best 電器（Best Denki Co. Ltd.，港譯：香港最好電器）係一間日資家庭電器零售店，根據地喺日本九州福岡，喺1953年9月3號創立，而家係日本第七大家電零售店。佢哋嘅總部喺日本福岡縣福岡市博多區千代六丁目2番33號，總店就喺福岡縣福岡市中央區天神一丁目9番1號。

概況
Best 電器喺日本全國有616間鋪，主要集中喺九州。集團嘅業務喺1997年達到高峰，成為日本最大家電連鎖店，但近年滑落到第七位，海外分店遍及台灣、新加坡、馬來西亞同印尼。

香港分店
最好電器嘅香港九龍灣MegaBox分店
香港最好電器早喺1980年代後期進駐香港，當時百貨公司八佰伴嘅電器部係由最好電器經營。1997年八佰伴清盤嘅時候，由於八佰伴賣嘅電器都係由最好電器擁有，所以清貨貨品唔包括電器。最好電器屯門市廣場同新城市廣場嘅分店喺原來嘅位置繼續經營，而屯門市廣場分店更加一路經營到2011年由蘇寧鐳射接手為止；換而言之，目前屯門市廣場蘇寧鐳射嘅位置，正正就係當年嘅八佰伴電器部。
2011年6月1號，香港最好電器撤出，剩低三間鋪由蘇寧鐳射接手。接手嘅分店包括：
九龍灣旗艦店（位於MegaBox）
大角咀店（位於奧海城二期）
屯門店（位於屯門市廣場）
香港最好電器喺全盛時期最多開過8間分店，喺蘇寧鐳射接手之前已經執笠嘅分店包括：
將軍澳店（位於新都城二期，2007年6月10號執咗）
馬鞍山店（位於新港城，2008年5月16號執咗）
鑽石山店（位於荷里活廣場，2010年9月26號執咗）
荃灣店（位於愉景新城）
愉景灣店
另外，最好電器曾經喺1994-1996年期間，喺何文田愛民商場開分店，係香港第一間獨立於八佰伴電器部嘅最好電器分店，當時租用咗愛民商場嘅G38舖；但經營一年幾就執笠，原址租咗俾惠康超級市場直至2012年5月商場大翻新為止，現時嗰個舖位係麥當勞，並且因為消防條例，永久閂咗原先地庫嗰部份。